અમદાવાદ શહેરમાં ૧.૪૬ લાખ જેટલી સ્ટ્રીટ લાઇટો છે જે પૈકી ૧ લાખ જેટલી સ્ટ્રીટ લાઇટોને એલઇડીમાં તબદીલ કરી દેવાઇ છે પણ એલઇડી લાઇટ ફીટીંગ કે રિપ્લેસના કોન્ટ્રાક્ટની શરત એવી રખાઇ છે કે, શહેરની સ્ટ્રીટ લાઇટો બંધ રહે તો પ્રજાજનોને હાલાકી ભોગવવી પડે પણ કોન્ટ્રાક્ટરોને કરોડોની કમાણી થઇ જાય છે. મ્યુનિ. એ છેલ્લા ત્રણ વર્ષમાં સોડિયમ કે અન્ય પ્રકારની સ્ટ્રીટ લાઇટને એલઇડી ફીંટીગ કે રિપ્લેસ કરવાના ધડાધડ કોન્ટ્રાક્ટ આપ્યા હતા.